Document ID: 31996R0681

ΚΑΝΟΝΙΣΜΟΣ (ΕΚ) αριθ. 681/96 ΤΗΣ ΕΠΙΤΡΟΠΗΣ της 16ης Απριλίου 1996 για τροποποίηση του κανονισμού (ΕΚ) αριθ. 427/96 για την έναρξη εφαρμογής δασμολογικών ποσοστώσεων στην εισαγωγή ακατέργαστης ζάχαρης από ζαχαροκάλαμο που υπόκειται σε ειδικό προτιμησιακό καθεστώς από τις χώρες ΑΚΕ και από την Ινδία για τον εφοδιασμό των εργοστασίων επεξεργασίας ζάχαρης κατά την περίοδο από 1ης Ιουλίου 1995 έως 30 Ιουνίου 1996
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 14 παράγραφος 2 και το άρθρο 37 παράγραφος 6,
Εκτιμώντας:
ότι ο κανονισμός (ΕΚ) αριθ. 427/96 της Επιτροπής (3) έχει καθορίσει, με βάση το προβλεπόμενο κοινοτικό ισοζύγιο, τις ποσότητες που απαιτούνται για τις ανάγκες των εργοστασίων επεξεργασίας ζάχαρης που θα εισαχθούν μόνο από τις χώρες ΑΚΕ και την Ινδία 7 ότι το προαναφερόμενο ισοζύγιο λαμβάνει υπόψη του ποσότητα 41 000 τόνων ακατέργαστης ζάχαρης ζαχαροκαλάμου που μπορούν να εισαχθούν το πρώτο εξάμηνο του 1996 στο πλαίσιο μιας νέας ποσοστώσεως εισαγωγής που προκύπτει από τις συμφωνίες που έγιναν δυνάμει του άρθρου XXIV παράγραφος 6 της ΓΣΔΕ μετά την προσχώρηση της Αυστρίας, της Φινλανδίας και της Σουηδίας 7
ότι έχει καθυστερήσει η απόφαση επί του ανοίγματος αυτής της δασμολογικής ποσοστώσεως 7 ότι, για να συνεχισθεί ο εφοδιασμός της βιομηχανίας επεξεργασίας ζάχαρης για την οποία έχουν προβλεφθεί οι νέες δασμολογικές ποσότητες, πρέπει να αυξηθεί η ποσόστωση που άνοιξε από τον κανονισμό (ΕΚ) αριθ. 427/96 στο μέτρο που απαιτείται για τις ανάγκες της Πορτογαλίας, δηλαδή κατά 41 000 τόνους 7
ότι, για να τηρηθούν οι υποχρεώσεις της Κοινότητας που απορρέουν από τις δεσμεύσεις της στο πλαίσιο της ΓΣΔΕ, η ποσότητα αυτή θα πρέπει να ληφθεί υπόψη για την περίοδο εμπορίας 1996/97 και αυτό τόσο κατά το άνοιγμα της νέας ποσοστώσεως ΓΣΔΕ, όσο και στο πλαίσιο του καθορισμού των ποσοτήτων που θα εισαχθούν με το καθεστώς που προβλέπεται στο άρθρο 37 παράγραφος 6 του κανονισμού (ΕΟΚ) αριθ. 1785/81 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 στοιχείο α) του κανονισμού (ΕΚ) αριθ. 427/96, η ποσότητα των «334 100» τόνων αντικαθίσταται από την ποσότητα των «375 100» τόνων και στο άρθρο 3 στοιχείο γ) η ποσότητα «234 000» τόνων αντικαθίσταται από την ποσότητα των «275 000» τόνων.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Απριλίου 1996.

Labels: 3
17
18